
ABDAI HORGÁSZ EGYESÜLET

Az Egyesületet 2014. szeptember 14-én alapították abdai, öttevényi, börcsi, lébényi, győri és mosonmagyaróvári horgászok. Egyesületünk saját vízterülettel rendelkezik, működési területe az Abda II. kavicsbánya tó, melynek tulajdonosa Abda Község Önkormányzata. A horgásztavon tanyarendszer működik, biztosítva ezáltal, hogy az Egyesület tagjai sajátjuknak érezzék, a tavat gondozzák és védjék élővilágát és a parti növényzetet. 
A horgásztó átlagmélysége 5 m a legmélyebb pontja 10 m, mely biztosítja a forró nyári napokban is az oxigén dús víz utánpótlását a tó élővilágának. A bányaművelés befejeztével elkezdődött a parti fák telepítése, hogy lombkoronájukkal mielőbb árnyékot nyújtsanak a kikapcsolódni vágyó horgászoknak!
A tó fő hala a ponty, mellette a dévérkeszeg, csuka, süllő, compó alkotja a horgásztó halfaunáját. Az őszi és a tavaszi telepítések alkalmával kerülnek a halak a tóba szórakozási lehetőséget biztosítva a sporthorgászok részére.
Az Egyesület tagjai nem vetik meg a jó magyaros halászlé kellemes ízét a baráti beszélgetések mellet, de filozófiánk a „Fogd és engedd vissza” szemlélet. A halakra, mint érzőlényekre és sporttársakra tekintünk. Az 5 kg feletti halak védett halnak számítanak horgászrendünk szerint. Védelmükre kiemelt figyelmet fordít az Egyesület Vezetősége. Halaink védelmét 3 fő társadalmi megbízatású halőr látja el.  
A vízterületre ellátogató horgászoknak kellemes időtöltést kívánunk!

Az Abdai Horgász Egyesület Vezetősége


